cyanic-selkie/wikianc huggingface dataset:
Cardenâ Richelieu
Da pœuscia, una nœuva sollevaçion a corte a tentò de eliminâ o Richelieu; ma into nov. 1630, a Journée des dupes a portò a-o trionfo do cardenâ, ch'o l'ebbe riconfermâ a fiducia do re: a regiña a preize a via de l'exillio, o rebello Gaston o fu costreito a rifugiâse a Nancy, o ducca de Montmorency, governao da Lenguadoca rebelaase, o fu giustiçiao, e una serie de procesci a confermò o poei de Richelieu. Questo, pe megio bançâ a prescion imperiâ in Italia, o se alliò alloa co-o re de Sveççia Gustavo Adorfo (1631), costrenzendo l'imperatô, pe concentrâ tutte e so forçe in Germania, a açetâ a paxe de Cherasco (6 arv. 1631), ch'a l'assegnava Mantoa e o Monferâ a Nevers e Trin e Arba a-o ducca de Savoia. Ma l'alliança con Gustavo Dorfo, ch'a l'ea stæta streita pe difende i privileggi e i driti di stæti tedeschi contra l'imperatô, a se rivelava incapaxe de frenâ l'ostilitæ do mæximo Gustavo Adorfo contra a liga di prinçipi cattolichi tedeschi, capitanâ da Mascimilian de Bavea; a grave difficortæ però a se deslenguò, doppo l'invaxon da Bavea, pe a morte in battaggia a Lützen do re de Sveçia.
Richelieu, che scin a alloa o s'ea preoccupao de combatte a caza d'Aostria pe via indiretta, da questo momento o pigiò decizamente l'iniçiativa. O strenzè alliança co-a Sveçia, co-i Paixi Basci, co-o ducca de Savoia (1635) e o l'assordò o gran capitan Benardo de Sassonia-Weimar. Ma a perfetta preparaçion diplomatica a no poe' bançâ a superioritæ de truppe ispano-imperiæ, che invadettan a França, occupando Corbie e arvindose a stradda pe Parigi. Tuttavia Richelieu, dominando e corente desfætiste con energia formidabbile, o riorganizzò a difeiza e o l'ótegne una serie de succesci. Sventao una nœuva conzua (1642) capezâ da-o marcheize H. de Cinq-Mars, favoiio do re, o vosse che a monarchia a se rendesse garante da continuitæ da so politica, che lê, ormai marotto gravemente, o l'affiò a di ommi de so piña fiduccia: o ducca d'Enghien, o "Gran Condé", o marcheize de Brézé e l'italian Mazzarin.
Richelieu o no s'ea preoccupao de creâ ò riformâ e istituçioin, benscì de destruzze i vegi partii, che disgregavan o stato; perçò o no vosse creâ un so partio, ma, sentindo l'identitæ tra stæto e sovran, o preparò i fondamenti dotrinæ e pratichi da monarchia de Luigi XIV. So prinçipâ obiettivo o fu de fæto, a l'interno, o rafforçamento do stato e quindi a limitaçion do poei da nobiltæ, e pe questo o creò un scistema amministrativo centralizao, costituio da una fitta re' de fonçionai, de proveniença borgheize, a-e dirette dipendençe da coroña. Inta politica estera, o vosse sempre dissociao, pù essendo ommo de Gexa, l'elemento religiozo da l'elemento politico: o poette coscì creâ co-a Sveçia e a Polonia a coscì díta barrea de l'Est, a sfondo antiasburghico, impedindo âtrescì o costituîse de una forte unitæ imperiâ into centro de l'Œüropa; l'ea questo l'inandio a quell'assetto giuridico-politico ch'o doveiva êse consacrao inti trattæ de Vestfalia.
Richelieu o lasciò benben di scriti tra i quæ importanti i Mémoires, insce l'aotentichitæ di quæ s'è ben discusso: e Lettres, instructions diplomatiques et papiers d'État de Richelieu fun arecugeite in 8 voll. (1853-77) da G. D'Avenel. Amante da cortua e de belle arte, o fondò l' Académie de France e o l'adunò into so palaççio de Place Royale a Parigi una preçioza biblioteca (ancœu a fa parte da Bibliothèque nationale) e ricchiscime colleçioin d'arte che, ereditæ in gran parte da-o nevo A.-J. de Vignerot Du Plessis ducca de Richelieu, fun vinte da-o re inte 'na partia de pallacorda; son ancœu a-o Louvre i 2 prexoin de Michelangelo, a S. Anna de Lonardo, i Baccanæ de N. Poussin. Di âtre œuvie passon inta colleç. de Philippe II duca d'Orléans ; âtre son ancœu a Versailles e a-o muzeo de Berlin. Andò dispersa a colleçion de retræti.
Gioxeppe Marzari
Biografia
Nasciuo a Zena into 1900 de famiggia istrian-a, so poæ o l'ea o diretô da banda da l'UITE (Union Italian-a Tranvie Elettriche), o l'exordì into 1921 a-o tiatro "A Bombonea" de via Frugon.
Artista d'avanspetaccolo, o l'interpretava caregatue, monolloghi, scenette e cansoin commiche e romantiche, scrite da diversci aotoî, tra i quæ Giggio Ansermi e Dario G. Martini, mentre e muxiche o se-e scriveiva da lê.
O l'ha incizo ciu che 3000 dischi, vendui in mioin de copie e o l'è stæto traduto inte squæxi tutte e lengoe regionale italian-e e inte quarche lengua foresta ascì, intrando into repertoio di comici de meza Europa.
Into 1947, za stæto çernuo comme protagonista do spettacolo radiofonico “La Bisarca”, foscia pe 'n'incompatibilitæ de carattere co-i fonsionai da RAI, o fu sostituio co-o Riccardo Billi.
A partî da-o 1946, scin a-a fin, o l'ha parteçipou a-o programma radiofonnico A Lanterna pe 'n totale de 392 transmiscioin. Lê o l'impersonava o çellebre Sciô Ratælla e a so rubrica a s'intitolava Il Bazar del mugugno. L'aotô d'i scriti o l'ea o Darrio G. Martin ch'o pigiava e lettie di ascoltatoî e o-e metteiva in rimma insemme a-a risposta da daghe adattandole a-a melodia de cansoin ciù in veuga do momento, a l'uso quelle do Festival de Sanremmo, e o Marzari o e cantava. A muxica da sigla invece, scelta da-o Martin, ma composta anni avanti da-o Marzari, a l'ea quella do ritornello da "Tomata da Babilonnia".
O primmo riconoscimento ufiçiale o gh'è arrivou solo che into 1971, durante un’ediçion speciale de A Lanterna.
O moì o 4 de zugno do 1974.
O l'ha lasciou ciu dischi che palanche.
Discografia
Pe 'na lista parçiale e aproscimativa di peççi do Marzari vanni a-a paggina chi de d’âto.
Filmografia
O so nomme o compâ into cast de træ peliccole italian-e :
Cappélla Sistinn-a
thumb|337x337px|A Cappélla Sistinn-a A Cappélla Sistinn-a de Rumma a l'è ün di ciü famuxi tesói d'ärte d'a Çitè d'u Vatican, custrìa intr'a u 1475 e u 1483, ai témpi de Pappa Sistu IV da Ruvie, d'unde a piggia u numme. Da u mêximu puntéfice a piggia numme inn-a segunda Cappélla Sistinn-a ch'a se tröva vexìn a-a Catedräle de Sann-a, mausuléu d'i vegi d'u Pappa.
Descrisiùn
A l'è cunusciüa in tüttu u mundu za che s'i ghe fan i Cunclävi e di ätre çeimógne uffisiäli, inclüse çerte incurunn-asiùi papäli, e za ch'a l'è staeta decurò da Michel'Angiou Buonarroti. A cappélla se tröva insce a drita d'a Baxilica de San Pé, doppu a Scäa Régia, e in prinçipiu a servîva cumme Cappélla Palatinn-a drentu a-a vegia furtéssa vaticann-a.
A Cappélla a l'è de furma retanguläre e a mesüa 40,93 metri de lünghéssa pe' 13,41 de larghéssa (e dimensciùi d'u Tempiu de Salumùn, cuscì cumm'i sun scrîte in t'u Vegiu Testamentu ). L'artessa a l'è de 20,70 métri e u tèitu furmòu da inn-a vórta a butte rebasciä cun vórte piccinn-e lateräli tütte in faccia a e sö duzze finestre ch'i dan lüxe a l'ambiénte. U pavimentu, d'u XV seculu, u l'è faetu da tarscie pulicrume de märmu.
Inn-a transenna de märmu de Mino da Fiesole, Andrea Bregno e Giovanni Dalmata a dividde a cappélla in te due pärte; quella ciü lärga, cun l'artä, a l'è pe' e çeimógne religiûse e pe di ätri üsi clericäli; quella ciü piccinn-a a l'è pe' i fedéli. A cançellä de passaggiu a l'aea in origine de fêru placcö d'óu e in puxisiùn ciü centräle; a l'è pói staeta spustä versu a pärte d'i fedeli pe garantì ciü tantu spassiu au Pappa. D'i maeximi artisti u l'è a Cantoria, saiéva a di´ u spassiu riservö au córu. E u l'è staetu propriu pappa Sistu IV a creä nu tantu doppu a sö elesiùn (9 agustu 1471), in Cullegiu d'i Cappellaen Cantûri, primu nücleu de quella ch´a saià a Cappélla Müxicäle Puntificia Sistinn-a.
I ciaen architettónici i sun ópera de Bacciu Puntélli e i trâvaggi de custrusiùn i sun staeti survavixiunae da Giuanìn d'i Dûsci tra u 1473 e u 1484, ai urdini de Sistu IV.
A primma méssa a l'è staeta çelebrä in t'a Cappélla Sistinn-a u 9 de agustu d'u 1483, cumme çeimognia pe cunsegrä, e dedicäghela, l'Asunçiùn d'a Vèrgine Maria.
E pittüe insce-e miagge i sun staete faete da u Pe' Perugìn, Sciandru Buttexelli, Dumenegu Ghirlandö, Coximu Rosselli, Lucca Signoeli e dai sö rispettivi laburatóri, dunde i se trûvävan u Pinturicchiu, Pê de Coximu e Bertumæ d'a Gatta.
I sugètti d'e pittüe l'aean religiuxi e stórici, selesiunae e divixi segundu l'idéa mediêväle de partisiùn d'a stória d'u Mundu in trei perìudi: primma d'i dexe Cumandamenti, intra Mosè e a nascita d'u Cristu, e pói l'éra Crestianna. I märcan a cuntinuitae intra u pattu antîgu e u növu pattu, o a tranxisiùn da e lézze de Mosè a-a religiùn crestiann-a.
Michel'Angiou Buonarroti u l'è incaregou da u Pappa Giulio II da Rovie, in t'u 1508, de redipinze u suffitu, che in prinçippiu u musträva stélle duae insce in çe blö, oeuvia de Piermattê da Amelia; u travaggiu u vegne finìu intra u 1508 e u 1 de nuvembre d'u 1512. Michel'Angiou u dipinze u Giudisiu Üniversäle, surva a l'artä, tra u 1536 e u 1541; trâvaggiu cumisciunou da Pappa Paulu III Farneise. miniatura|300x300px|U Giudisiu Üniversäle de Michel'Angiou Pe purèi rivä au sufittu, Michel'Angiou u l'äva besögnu de qarcosa dunde rêzise; a primma idéa a l'è staeta d'u Bramante, ch'u se inzaegna de custruìghe inn-a imparcatüa speciäle, suspèisa pe l'äia pe' via de çerte çimme. Ma Michel'Angiou u suspetta che sta sulussiùn a l'aviaeva lasciou di gärbi in t'u sufittu, inn-a vótta finiu u trâvaggiu, e cuscì u se custruìsce inn-a impärcatüa da lé, inn-a semplice ciassöa de légnu insce di sustêgni tiae da gärbi int'e miagge, int'a pärte äta vexin a i barcoin.
U primmu straetu de géssu peró u muffìsce perché u l'è troppu süppu. Michel'Angiou u déve cuscì levälu e recummençä daccappu, ma u pröva inn-a növa mesc-ciüa, ciamä intónacu, creä da ün di sö bóccia, Jacupu l'Indacu. Sta mesc-ciüa nu sûlu a l'a rexistìu a-a muffa, ma a l'è ascì inträ in t'e tradisiùin custrutîve italiann-e (e ancun inchö a se dövia).
Michel'Angiou u riçeive l'incàregu de dipinze sulu duzze figüe, i apóstuli, ma quande u trâvaggiu u l'è finìu ghe ne sun ciü de 3.000. I bussetti sun in ducümentu ben pressiusu e cuiusu. Michel'Angiou u dövia mudélli maschili, anche pe-e dónne, scicumme e mudélle i l'aean ciü raeae e custuse.
U Giudisiu Üniversäle u l'è stêtu in t'u mêsu de inn-a dispüta pesante intra u Cardinäle Carafa e Michel'Angiou: l'artista u l'è accüsö de immuralitae e oscenitae intulerabile perché u dipinze de figüe nüe, cun i genitäli in mustra, drent'a-a ciü impurtante gexia d'a Cristianitae, e cuscì inn-a campagna de censüa (cunusciüa cumme "Campagna d'e föggie de figu") a vegne organizä da u Carafa e da M. Sernini (ambasciou de Mantua) pe' levä i afréschi. Quande u Meistru de Çeimogne d'u Pappa, Giaxu da Cesena, u fa inn-a denunsia d'u trâvaggiu fêtu, dixendu ch'u l'è ciü adattu a in bagnu termäle che a inn-a capélla, Michel'Angiou u disségna i trêti de Giaxu in t'a figüa de Minósse, giüdice de l'Infèrnu. U se cunta che quande Giaxu u s'è lamentö cun u Pappa, u puntefice u gh'agge rispóstu che a sö jurisdissiùn a nu se purèiva aplicö a l'infèrnu, e cuscì u ritrêtu u n'è restö.
In cuincidensa cun a mórte de Michel'Angiou, i fan sübitu inn-a lézze pe' crûvì i genitäli (Pictura in Cappella Ap.ca coopriantur). Cuscì Daniéle da Vulterra, in bóccia de Michel'Angiou che doppu stu trâvaggiu u rèstià "U Braghettùn", u cröve i genitäli de figüe cun inn-a spécie de perizóma mantegnindu pàigiu u cumplessu d'i córpi. Quande l'ópera a l´è restaurä, in t'u 1993, i restauratùi i scéglian de nu levä i perizómi d'u Daniele; cumunque, inn-a cópia fedele e sensa censüe dell'originäle, de Marcellu Venüsti, a l'è inchö a Napuli au Müseu de Capudemunte. A cappélla a l'è staeta restaurä da u 1981 a u 1994.
Nummero atommico
miniatura|Z - Nummero atommico O nummero atommico o numeo atomego, scrïto de sovente Z da-o tedesco Zahl, e dïto nùmero protonico ascì, o corresponde a-o nùmero de protoin into nucleo atomico. Inte 'n atomo neutro o numero atomico o l'è o numero de elettroin ascì, a-o conträio l'atomo o l'è dïto ion.
A ògni numero atomico corresponde un differente elemento chimico. Atomi co-o stesso numero atomico ma con despægio numero de neutroin son dïti isotopi.
Griffo o Croxe
Zêugo ascì conosciûo cómme "tésta ò crôxe".
Descriçion e stöia
Nómme antighìscimo ch'o ne vêgne da unn-a de prìmme monæe de Zêna (XII-XIII sécolo), o quartâro de ràmmo (quàrto de denaro genovìn), ch'o l'àiva o Grìffo ranpànte de Zêna disegnòu in sciô revèrso, e a l'indrîto a crôxe cumùn a quaexi tutte e monæe cristiann-e do periodo.
O nomme de 'sta modesta monetinn-a, quartaro, o gh'é ascì scrîto inçimma (QVARTARO, opure QVATARO R) insémme a CVNRADVS pe' riciammâ o Re ch'o l'à permisso a-a çitæ de fâ monæe sò ( dixembre 1138 ).
Lengoa frizonn-a
A léngoa frizónn-a, ò frizón, (Frysk - Fräisk - Frasch - Fresk - Freesk - Friisk), a l'é 'na léngoa do grùppo lengoìstico germànico ocidentâle, parlâ inta Germania do Nòrd e mascimaménte in çèrti tòcchi di Paixi Basci.
Descriçión e stöia
sinistra|miniatura|300x300px|Màppa di dialétti da léngoa frizónn-a.
1803
thumb|400px|center|[[Egìtto, 1803. A çitæ de Rosetta e o sciùmme Nilo ]]
Pera
Peia, (primma do XIX sec. Peyra, da-o grego Πέρα) ciamâ ascì cu-a furma italianizante Pera, çitæ cumerciäle zeneize a e pórte de Costantinòpoli bizantinn-a, a l'é ciü cunusciûa cu-o numme de Gàlata. E difæti a l'êa custruîa in sciô còlle de Galata de là do Còrnu d'Òu, cöita cun a capitäle de l'Imperu Rumàn d'Uriente, into 1453, int'e man di Türchi ottumäni. Incö a çitæ a se ciamma Beyoğlu e a l'é in quartê de Istanbul.
Pera a l'éa inn-a vêa çitè inta çitè, legalmente, in sustansa, semi-autònuma e semi-indipendente, furtificä cun puderuse miâge e tôre (ancùn inchö a se pö amiä a Tôre de Galata, erta ciü de 60 métri). Da Pera i dipendèivan aministrativamente tütte e culònie do Mä Neigro (Caffa ascì), e gh'ävan i sò interessi sustansialmente tütti i mercanti ligüri cun interèsci into Mâ Mediterraneo Urientäle ò, l'è ciaeu, into Mâ Neigro, cun fùndeghi pe-e mercansìe.
A Pera i Zeneixi i attìvan ascì inn-a zécca. thumb|right|In dücätu da Péra zeneize - 1421 - 1435 A-o momento de l'invaxùn da pärte di Türchi, o Cunsule o prucläma a neutralitæ de Pera, sensa méttise da-a pärte de l'imperatô bisantìn ch'o stava çercando inn-a difeisa disperä ascì che illógica (scinn-a a-a mòrte de lé mæximu in cumbattimento). Cun quésta mòssa e grassie a in abiliscimo trâvaggio de diplomasìa, i abitanti i l'an into cumplèsso särva a vitta e qarched'ün ascì bunn-a pärte d'i béni, e a survaviviä, pe' ancun inn-a çinquantenn-a d'anni, inn-a modesta attivitæ mercantile zeneize inta növa Istanbul. Grassie a nümerusi atti nutarili, emmu ancùn inchö a puscibilitæ de cunusce diverse facce da vitta mediêväle de Pera zeneize cumme capitäle finansiaria, cuscì importante pe' l'impero culuniäle zeneize.
A Istanbul, in ciü ch'a-a dita Tôre de Galata, o se pö amiä o palassio binello do Palassio di Acàtti de Zena, deré a-o Palassio de San Zòrzo.
Magnesio
thumb|250px|'N campion de magnexio In ta sciensa o magnexio o l'è un elemento chimico co-o scimbolo Mg e o numero atomico 12.
Arpi
E Arpi (Alpes in françeize, Alpen in tedesco, Alps in romancio, Alpe in sloveno, Alpi in italian) son in scistemma de monti de çirca 1.200 km de longhessa che atraversan l'Italia do nòrd, a Fransa sud-orientâ, a Svissea, o Liechtenstein, l'Austria, o Sûd da Germania, a Slovenia e l'Ungaïa ocidentâ.
Descriçion
A l'é a cadenn-a montagnôsa ciù importante d'Europa. E Arpi son divîse in varri sottogrûppi che conprendan e vette ciù âte do continente centrâ europeo. E Arpi gh'àn ascì 'n'importansa stòrrega, naturalistega, idrograffega e turistego-econòmica pe-i rispettivi paixi.
E Arpi comensan in Ligûria a-o confìn co-a Fransa e o primmo tòcco o l'é quello di Arpi Maritime donde gh'é prezenpio o Monte Bego.
Ferdinand Marcos
Ferdinand Emmanuel Edralin Marcos (1917-1989) o l'è stæto o dêximo prescidénte de Filippinn-e da-o 1965 a-o 1986.
Tycho Brahe
Tycho Brahe, in daneize Tyge Brahe, (Castello de Knutstorp, 14 dexembre 1546 – Praga, 24 ottobre 1601) o l'é stæto un astronnomo daneize. thumb|Retræto do Tycho Brahe
Biografia
Tycho Brahe o nasce' into 1546 a Knutstorp, paizetto da Scania che alloa o fava parte d'o Regno de Danimarca.
Doppo avei concluso i studdi universcitai d'astronomia a Copenaghen, a Wittenberg e a Baxilea, o Tycho o feççe construe o palaççio-óservatoio de Uraniborg in sce l'isoa de Hven, che ghe fu donâ da-o Re Federigo II de Danimarca e Norvegia saldando coscì o debito contræto co-o barba, e ch'o divègne un di primmi "istituti de riçerca" oeüropei. A scopo de pubricaçion, o Brahe o possedeiva 'na pressa da stampa e 'na cartea. O so ascistente ciu famoso o fu o Keplero.
O Brahe o l'acapì che o progresso inta sciença astronomica o poeiva êse ótegnúo, no co l'ócaxonâ óservaçion fortuita, ma solo con un'osservaçion scistematica e rigorosa, nœutte doppo nœutte, e tramite l'uso di strumenti che foisan i ciu accuræ poscibile. O fu in grao de megioâ e ampliâ i strumenti existenti e de creâne di nœuvi. E so mezuaçioin a œuggio nuo da parallasse planetaia ean accuræ a-o menúo d'ærco. Queste mezuaçioin, doppo a morte do Brahe, divègnan possesso de Keplero.
Quand'o l'ea ancon studente, o Brahe o perse parte do naso inte un duello. Questo avegne into 1566 quande ancon ventenne o l'ea a prœuvo a studiâ a l'Universcitæ de Rostock, in Germania. Mentre o parteçipava a 'na dança a casa de 'n professô, o l'ebbe 'na discuscion con un çerto Manderup Parsbjerg, un membro da nobiltæ daneize, in sce chi avesse mao talento matematico. Doppo 'na primma lite, i doi decidettan de resciorve a costion con un duello, questo verso e 19 do 29 dexembre 1566, a-o scuo, e ghe costò o setto nasâ. Pe-o resto da so vitta o dove' portâ 'na placca d'argento. (In veitæ, quande a tomba do Brahe a fu averta into 1901 e i so resti fun esaminæ da di meghi esperti, a cavitæ nasâ do teschio a l'ea bordâ de verde, segno d'espoxiçion a-o rammo e no a l'argento).
Cassiopea
Into novembre 1572, o Brahe o l'osservò una stella ben luminosa ch'a l'ea improvvisamente apparsa inta costellaçion de Cassiopea. Percose se ritegniva fin da l'antighitæ che o mondo de stelle fisse o foise eterno e immutabile, di osservatoî sostègnan che o fenommeno o l'ea dovúo a quarcosa inte l'atmosfea terestre. O Brahe comunque, o l'osservò che a parallasse a no cangiava de nœutte in nœutte, suggerindo che l'oggetto o foise ben distante. O Brahe o l'argomentò che un oggetto vexin aviæ dovúo cangiâ a so poxiçion relativamente a-o sfondo. O pubbricò un libriçin, De Stella Nova (1573), coniando o terme nova pe 'na "nœuva" stella (ancœu semmo che quella stella a l'ea una supernova). Questa scoverta a fu decixiva inta so scelta de l'astronomia comme profescion.
L'osservaçion de comete do 1577 e do 1585 desse conferma a-o Brahe de so ipotexi circa a confutaçion de l'immutabilitæ de sfee çeleste segondo a teoria de l'Aristotele universalmente aççettâ scin a alloa. E comete no poeivan appartegnî a-a sfea sublunâ e, mesciando inte regioin eteree, confermavan che i pianeti no foisan infisci inte sfee solide.
Geocentrismo
O Keplero o çercò, sença ariescîghe, de persuadde o Brahe a adotâ o modello eliocentrico do scistema solâ. O Brahe o credeiva inte 'n modello geocentrico, ch'o piggiò da pœu o nomme de scistema ticonico (segondo o quæ o Sô o gjæ in gio a-a Tæra inmobile, e tutti i atri pianeti gjeivan in gio a-o Sô), pe-i mæximi motivi pe-i quæ o sostègne che-a supernova do 1572 a no l'ea vexin a-a Tæra. O sostegne che se-a Tæra a foise stæta in moto, alloa e stelle vexiñe avieivan dovúo cangiâ poxiçion relativamente a-e stelle ciu lontañe. In ta realtæ questo effetto de parallasse o l'existe; no poeiva êse osservao a œuggio nuo ni co-i telescoppi di duxento anni a seguî, perché ascì e stelle ciu vexiñe son ben ciu lontañe de quante i astronomi de l'epoca pensessan poscibile.
Into modello ticonico a Tæra a l'ea immobile, a-o centro de 'n universo rinserao inta sfea de stelle fisse. A Tæra a l'ea o centro de orbite da Luña e do Sô ascì che, a so votta, o l'ea o centro di orbite di atri 5 pianeti (Mercuio, Vennie, Marte, Giove, Satûrno). Epicicli, eccentrichi e equanti son ancon necessai e presuppoñan o superamento da realtæ de sfee crestalliñe. O scistema ticonico o presentava di vantaggi:
Fu a grande aotoritæ do Brahe che da 'n læto a ritardò l'affermaçion do scistema copernican e da l'atro a favoì l'abbandon do scistema tolemaico. A negaçion de realtæ de sfee crestalliñe a l'ebbe un valô rivoluçionaio, esattamente quanto a teoria "eliocentrica" ("eliostatica" saiæ ciu esatto) de Copernico.
Uraniborg, Stjerneborg e Benátky
O re Federigo II de Danimarca e Norvegia, imprescionao da-i osservaçioin do Brahe do 1572, o finançiò a construçion de doi osservatoi a Hven: Uraniborg e Stjerneborg, con di magnifichi strumenti de proppia progettaçion. Di oservaçioin in sce-a cometa do 1577 ghe permissan de destrue l'ipotexi de sfee çeleste solide.
A caosa de disaccordi co-o nœuvo re Crestian IV de Danimarca, o Brahe o se n'andò a Praga into 1598 dove o Ridorfo II d'Asburgo, imperatô do Sacro Roman Impeo, ghe consentì de costruî un nœuvo osservatoio (inte 'n castello a Benátky, a 50 km da Praga) into quæ o Brahe o laoò scin a-a so morte.
O Brahe o fu un strazordenaio osservatô de l'era pre-telescopio: e so osservaçioin de poxiçioin stellare e planetaie razonsan un'acuateçça sença pao pe-i so tempi.
O Brahe o no l'ea copernican, ma o propose un scistema de compromisso into quæ a Tæra a l'é immobile a-o centro mentre i pianeti gian in gio a-o Sô, ch'o se-i rebella a so votta in gio a-a Tæra. E so accuræ osservaçioin de Marte permissan a-o Keplero, into 1609 e into 1619, de determinâ e lezze fondamentæ do moto planetaio, che fornin a so votta un gran supporto a-a teoria eliocentrica do scistema solâ do Copernico.
Conscio che 'na stella osservâ vexin a l'orizzonte a l'appâ a un'âtituddine maggiô de quella reâ a caosa da rifraçion atmosfeica, o compilò de tabelle pe corezze questa fonte de errô.
O Brahe o fu meistro e amigo do construttô de globi Blaeu, ch'o l'ornò un so globo co-o ritræto do sciençiao.
O Brahe o moì o 24 ottobre 1601, molti giorni doppo che ghe scciuppò a vescia durante un banchetto. Se disse che abbandonâ o banchetto primma da concruxon saiæ stæto l'apexe de cattive mainee, quindi o prefeì restâ.
De recente investigaçioin fan suppoñe che o Brahe o no moì direttamente pe questa caosa, ma o poriæ esise avelenao involontaiamente, somministrandose de meixiñe contegninte mercuio (o Brahe o seguì di studi de alchimia inta so vitta, comunque pâ ch'o no n'agge lasciao traccia ò i agge destruti).
Popolo etrusco
O Popolo etrusco o l'ea 'n importante pòpolo de l'antighitæ. O viveiva int'a Toscann-a e l'Emilia-Romagna primma d'ese conquistou da-i Romen. Insemme proppio a-i Romen e a-i Greghi son e gente che han dæto origine a-o pòpolo italian.
Niels Bohr
Niels Henrik David Bohr (Copenaghen, 7 ottobre 1885 - 18 novembre 1962) o l'è stæto un fixico, matematico, filosofo da sciença, teorico da fixica e accademico daneize. O dette di contributi essençiæ inta comprenscion da struttua atomica e inta meccanica quantistega. thumb|'Na foto do Niels Bohr thumb|60px|right| Nobel pe-a fixica 1922
Biografia
O Bohr o nascette a Copenaghen into 1885. So poæ, Christian Bohr, o l'ea professô a-a facortæ de Fixiologia a l'Universcitæ de Copenaghen e scrovitô de un comportamento de l'emoglobiña dito effetto Bohr, mentre so moæ, Ellen Adle Bohr, a vegniva da 'na ricca famiggia ebrea sefardia, assæ importante into mondo bancaio daneize e in parlamento. So fræ, Harald Bohr, o l'ea un matematico e zugao de balon da naçionâ daneize, convocao a-e Olimpiade. O Niels ascì o l'ea un zugao de balon dilettante, e o zugò pe 'n periodo insemme a-o fræ intœ-uña de squaddre de Copenaghen e vegnindo convocao, pù sença chinâ in campo, pe-a Naçionâ. Bohr o se laoriò a l'Universcitæ de Copenaghen into 1911. O se transfeì da pœu a l'Universcitæ de Manchester, in Inghiltæra, dovv'o studiò co l'Ernest Rutherford.
O Rutherford o l'aiva proposto un modello d'atomo into quæ quæxi tutta a massa de l'atomo a l'è concentrâ inte 'na porçion ben picciña, o coscì díto nucleo (caregao poxitivamente) mentre i elettroin ghe rœuan in gio. In base a-e teorie do Rutherford, o Bohr o pubbricò o so modello da struttua atomica, introduxendo a teoria di elettroin che viagian in sce di orbite ben definie, che corispondan a-i diversci staddi d'energia in gio a-o nucclio de l'attomo. O Bohr, inoltre, o l'introdusse l'idea che 'n elettron o posse cazze da 'n'orbita d'âta energia a uña co-in energia ciu bassa, emettendo un foton d'energia definia. Questa teoria a fu a base da teoria di quanti. O Niels Bohr o vègne professô a l'Universcitæ de Copenaghen e direttô "de l'instituto reçentemente construio da fixica teorica". Into 1922 o Bohr o riçevette o Premmio Nobel pe-a fixica "pe-i so servixi inte l'indagine in sce-a struttua di atomi e da radiaçion ch'emaña da quelli". L'instituto do Bohr o fu o ponto de rifeimento pe-i fixichi teorichi inti anni vinti e trenta. thumb|[[Firma de Bohr]] Bohr o sviluppò inoltre o prinçipio de complementaitæ, segondo o quæ inta descriçion da natua di procesci microfixichi gh'intra in zœugo di aspetti complementæ ma mutualmente escluxivi, comme l'aspetto ondulatoio e corpuscolâ da luxe. L'imposcibilitæ da parte do sperimentatô de tegnî conto scimurtaniamente, inte l'atto da mezua, de propietæ quantisteghe complementæ, a l'è a l'origine do carattere aliatoio e probabilistego de lezze da meccanica quantistega. O prinçipio de complementaitæ o fu fin da subbito a cornixe concettoâ da meccanica quantistega, a-o quæ interno vegniva inglobao o prinçipio de indeterminaçion de Heisenberg comme caxo particolâ do generâ carattere complementâ di procesci da fixica atomica. O prinçipio de complementaitæ e o prinçipio de indeterminaçion saieivan stæti i pilastri portanti da grande interpretaçion fixica "ófiçiâ" da meccanica quantistega, l'interpretaçion de Copenaghen.
L'interpretaçion de Copenaghen a fu attaccâ da l'Albert Einstein, o quæ o no credeiva inta natua intrinsecamente probabilistica di procesci fixichi, in sce scala atomica ascì. O pensava a-a natua comme un scistema perfettamente ordinao de lezze naturæ semplixe e deterministiche. Pe questo l'Einstein e o Bohr ebban de vivaxe discuscioin in sce-i fondamenti fixichi e filosofichi do mondo naturâ.
O ciu famoso allevo do Bohr, Werne Karl Heisenberg, o fu inoltre pe doi anni a-a testa do programma nucleâ tedesco, o progetto do regime nazista finalizzao a-a costruçion da bomba atomica. Sciben che-o rollo effettivamente avuo da-o Heisenberg into programma nucleâ tedesco o l'è ancon oggetto de discuscion, a so conlaoaçion co-i nazisti a misse fin a l'amixiçia co-o Bohr. Niels Bohr e so moggê Margrethe ebban sei figgiœu. Doi moin piccin. Un, Aage Niels Bohr (1922-2009), o l'è stæto Premmio Nobel pe-a fixica into 1975. Into settembre 1943, durante l'ocupaçion nazista da Danimarca, Niels Bohr pe evitâ l'arresto da parte da poliçia tedesca o scappò in Sveçia e da lì a Londra. Into novembre do mæximo anno, invece, o Bohr e o figgio Aage se trasfen inti Stati Unii, primma a Niorche e da pœu a Los Alamos, dove, otr'a-a so competença in mateia, o dette de importante informaçioin a-i atri sciençiæ do progetto in sce-o stato d'avançamento di progetti nucleæ todeschi.
Doppo a guæra o tornò a Copenaghen e o sostègne l'uso paçiffico de l'energia nucleâ. Into 1957, sciu iniçiativa so e do politico svedeize Torsten Gustafsson, nascette o NORDia, l'Instituto Nordico pe-a Fixica Teorica, con sede a Copenaghen. O moì inta capitâ daneize into 1962.
1096
thumb|400 px|center|Joan Blaeu (1598-1673), Atlas Novus - Repubbrica de Zena
Euröpa
Anno 1096: Zena. Nasce a Repubbrica de Zena.
Lengua galleise
O Galleise (Cymraeg) a l'è unn-a lengua do gruppo lengoistego çeltico insulâ parlâ into Galles (Cymru) e da diversci immigræ in Stati Unïi d'America, Canada Australia e Argentinn-a.
Descriçion e stöia
sinistra|miniatura|239x239px|A prìmma [[Bibbia|Bìbia scrîta in Galéize, do 1588]]
Alluminio
thumb|300 px|Detaggio de 'n tòcco d'alluminio (puressa ≥ 99,9998%) ch'o l'é stæto netezòu pe mézzo de 'n [[àcido (etching ò mordenzatûa) coscì da mette in evidensa a struttûa di cristalliti metàllichi.]] Inta sciensa l'alluminio o l'è 'n elemento chimico co-o scimbolo Al e o numero atomico 13. O gh'à 'n peizo atomico de 26,981538 u.
Kingman Reef
thumb|250px|right|O Kingman Reef, 2003 O Kingman Reef o l'è un atollo disabitao de l'Oçeano Paxiffego, parte di territöi di Stati Unïi d'America.
Lengua bretone
O Bretone (Brezhoneg), a l'è unn-a lengua do gruppo lengoistego çeltico insulâ parlâ inta Bretagna (Fransa do Nòrd).
Descriçion e stöia
sinistra|miniatura|Cartéllo bilìngoe in françéize e brétone
Michael Faraday
Michael Faraday, chimico e fixico ingreize (Newington, Surrey, 1791 - Hampton Court, 1867).
Vitta
De umile origine (o l'ea figgio de un fabbro), o Faraday o travagiò pe di anni comme apprendista presso un rilegatô de libbri; o so aguçço interesse pe-a sciença o ghe permisse, into 1813, d'ótegní o posto d'ascistente de H. Davy presso a Royal Institution. A-o seguito d'o Davy, o desgugette diverse riçerche de chimica pua che o viddan conquistáse un rollo de sempre mao aotonomia da-o so meistro.
Into 1820 o scrovì doi composti (C2Cl4, C2Cl6) derivanti da-a sostituçion e da l'addiçion, con cloro, de atomi de idrogeno de l'etilene; into 1823 o l'ófrì o primmo esempio de liquefaçion de un gaz (cloro).
Into 1821 o Faraday o l'intrò inta riçerca fixica, co-a so geniâ rivixitaçion e interpretaçion de l'esperiença de H. C. Oersted. Pe-o Faraday, o magnetismo o no va redúto a semplixe effetto de corente elettriche (comme l'ea sostegnúo, in França, da A.-M. Ampère): i fenommeni elettromagnetichi van invece visti comme o resurtao de 'n'interaçion, int'o spaçio, de diverse forçe provegninti segge da-e corente segge da-a mateia magnetizzâ. L'osservaçion do carattere circolâ de quest'interaçion, permissa da l'ideaçion de un geniâ dispoxitivo sperimentâ, a convinse Faraday da necescitæ de abbandonâ, inte quest'ambito, e forçe à distança proprie da fixica newtoniaña. I rilevanti resurtæ de questa primma fase de l'attivitæ de riçerca consentin a o Faraday de ótegnî, int'o mæximo anno, o posto de sovrintendente do laoeio da Royal Institution; into 1824 o divègne membro da Royal Society.
Into 1831, a prœuvo a 'na longa serie d'indagine sperimentæ, o Faraday o zonse a-a scoverta do fenommeno de l'induçion elettromagnetica, verificando chì ascì a feconditæ do concetto de força distribuia into spaçio, scintetizzao into criteio de Faraday de linnie de força, inta guidda a-a scoverta e a-a scistemaçion teorica do fenommeno. De riçerche parallele in sce-e diverse forme de elettriçitæ presente in natua aveivan intanto condúto o Faraday a un'analixi aprofondia di fenommeni elettrochimichi; chì, torna, o so contribúo o fu determinante: o scrovì che a quantitæ de sostança depoxitâ da 'na corente elettrica a l'é proporçionâ a-a duata e a l'intenscitæ de tâ corente; ancon, che e quantitæ de sostança separæ a-i elettrodi son proporçionæ a-i peixi equivalenti de sostançe mæxime. Inte l'interpretaçion de questi fenommeni, comme quelli de l'induçion elettrostatica (1847), un modello partixellâ da trasmiscion de l'açion fixica o va insemme, inte l'indagine do Faraday, a quello de linnie de força; va dito, però, che o Faraday o l'intende ascì a trasmiscion partixellâ comme agente in sce una linia.
L'é do 1841 a celebre obieçion do Robert Hare a questa sciorta de doggeçça interpretativa da fixica faradiaña: tra una partixella e l'atra, sciben ch'a de distançe ben piciñe, o Faraday o finiva, pe l'Hare, co l'introdue torna quell'açion a distança da lê coscì fortemente aversâ. A succesciva attivitæ, segge sperimentâ che teorica, d'o Faraday a l'é caratterizzâ da-a necescitæ de risponde a quest'obieçion. Inta Speculation touching electric conduction and the natue of matter (1844) e inti Thoughts on ray-vibrations (1846), a replica do Faraday a piggiò a forma d'un'originâ vixon inmaterialistega di fenommeni, inta quæ vegniva radicalizâ l'opoxiçion a-a vixon atomistica (daltoniaña) tradiçionâ in favô de 'na repiggio de motivi interpretativi paralleli, proppi de 'n çerto Setteçento scientifico ingreize (Joseph Priestley, John Michell, James Hutton). A-o contrasto pin-vœuo de l'atomismo, ch'o conduxeiva piátro a di risurtæ paradossæ inte l'interpretaçion di fenommeni de conduçion e d'isoamento elettrico, o Faraday o contrapoñe l'idea de una mateia-força diffusa con continuitæ into spaçio. Ne conseguiâ un urteiô raforçamento do criteio de linie de força, ch'o vegniâ o prinçippio-ghia de succescive riçerche in sce-i fenommeni magnetichi: sfrûtando e potençialitæ œüristeghe do criteio, o Faraday o zonse coscì a-a scoverta do diamagnetismo e de l'effetto do campo magnetico in sce-a luxe polarizâ (effetto Faraday).
A riçerca d'o Faraday a rapresenta, into panorama da fixica de l'Oeuttoçento, un interessante "caxo" inta storiografia da sciença. L'averscion pe-a matematica (inteisa comme oscuratrixe de 'n contatto diretto co-a realtæ), l'aderença a-o fenommeno inte so caratteristiche inmediæ, l'idea da conservaçion da "força" (sciorta de prinçippio antiçipatô do prinçipio de conservaçion de l'energia) costituiscian âtrettanti elementi, solo aparentemente ingenui, de l'epistemologia faradiaña in sce-a quæ s'innestiâ de rilevante svotte da fixica succesciva, primma de tutte quella che, partindo da l'afermaçion do carattere fixico do spaçio, a conduiâ a-o concetto de campo e a-a scintexi de l'elettromagnetismo realizzâ da J.C. Maxwell.
Bança de Faraday
Suscettometro magnetico, à bança de torscion. O campion do materiâ in esamme o l'é portao da-o zovo de 'na bança de torscion e o l'é immerso inte un campo magnetico no uniforme: l'açion esplicâ da-o campo in sce-o campion l'é equilibrâ da l'açion che into fî a s'adescia, pe reaçion elastica, a-o rotâ do zovo; da-a mezua da deviaçion angolâ de quest'urtimo, a l'equilibrio, se remonta, pe confronto con di campioin de materiæ di quæ segge nota a suscettivitæ, a-a suscettivitæ do campion in esamme. Munindo d'adatti dispoxitivi a bança, questa a pœu êse doeuviâ ascì pe mezuâ a suscettivitæ de sostançe liquide ò aeriforme.
Costante de Faraday
Scinonnimo de faraday.
Criteio de Faraday
Metodo, dovúo a-o o Faraday, de rapresentaçion de un campo vettoiâ; o consciste into traççâ de linie de força do campo in moddo che o so numero pe unitæ de superfiçie ortogonâ a esse a segge proporçionâ, zona pe zona, a l'intenscitæ do campo.
Disco de Faraday
Dispoxitivo elettromeccanico constituio da 'n disco metallico libero de rotâ, in gio a un asse fisso, inte un campo magnetico, normâ a-o cian do disco; posto in rotaçion o disco, un voltmetro inseio tra o centro e a peifeia do disco o segnalla una força elettromotrixe, generâ pe induçion into disco. O disco do Faraday o pœu consciderâse o tipo ciu semplixe de generatô de f.e.m. continua e o l'ha riçevúo, con oportuñe modificaçioin, un'apricaçion pratica inta coscì díta dinamo unipolâ. Un dispoxitivo anallogo a-o disco do Faraday o l'ea stæto realizao precedentemente da Peter Barlow, o quæ però o-o faxeiva fonçionâ comme motô e no comme generatô.
Effetto Faraday
Fenommeno magneto-ottico, dito ascì poei rotatoio magnetico, conscistente inte una rotaçion do cian de polarizzaçion de un'onda elettromagnetica, in particolâ luminosa, polarizzâ rettiliniamente e propagantese inte un plasma immerso inte un campo magnetico. Se a direçion de propagaçion de l'onda a coincidde con quella de linie de força do campo, o cian de polarizzaçion o rœua de 'n angolo proporçionâ a l'intenscitæ do campo e a-a longheçça do percorso do raggio in esso, segondo una costante de proporçionalitæ (costante de Verdet) dipendente da-a longheçça d'onda, nonchè da-a natua e da-e condiçioin fixiche (prescion, tempiatua, ecc.) do mezo. O fenommeno o s'interpreta comme segue: un'onda elettromagnetica polarizzâ rettiliniamente a pœu consciderâse comme a soviappoxiçion de doe onde polarizzæ circolarmente in versci opposti ; queste doe onde se propagan into plasma magnetizzao con veloxitæ diverse, sciché adœuvian di tempi differenti pe percorî a distança ch'a separa a sorgente da l'osservatô: ne segue che, se o vettô campo elettrico ER de l'onda ciu veloxe o descrive n rotaçioin, quello de l'onda ciu lenta EL o ne descrive n+ε (dove ε a rappresenta una çerta fraçion de gio); a soviappoxiçion de doe onde quande razonzan l'osservatô a daiâ alloa un'onda polarizzâ rettiliniamente, o cian de polarizzaçion da quæ o l'é roao de un angolo αF = ε/2 rispetto a-a so orientaçion iniçiâ.
▭ L'effetto Faraday o vegne utilizzao in te l'astrofixica pe mezuâ segge a denscitæ de 'n plasma (se l'é noto o campo magnetico da-o quæ o l'é permiao) segge l'intenscitæ do campo magnetico (s'a l'é nota a denscitæ do plasma). De fæto, a teoria quantitativa do fenommeno a fornisce a formula:
Gaggia de Faraday
A l'e una gaggia costituia, pres., da una re' metallica conligâ a tæra (ò a un corpo a potençiâ costante), e a l'interno da quæ di eventuæ careghe ò corpi conduttoî elettrizzæ no risentan i açioin elettriche produte da di atre careghe ò conduttoî esterni. A gaggia a l'é dœuviâ quande ocore isoâ l'ambiente into quæ se sperimenta da di campi elettrichi esterni. L'açion de schermo a se deve a-o fæto che una distribuçion de càrreghe elettriche esterne a lê a fa assumme a-a superfiçie metallica, e a-a region de spaçio raciusa, un potençiâ elettrico costante, coscì che l'intenscitæ do campo elettrico prodúto da-e careghe esterne a risurta nulla inte l'interno da gaggia.
Spaçio oscúo de Faraday
Region no luminescente ch'a se forma inte l'interno de un tubbo a scarega.
Taçça de Faraday
Strumento dœuviao inti esperimenti spaçiæ pe di osservaçioin de plasma .undefined
Colegaménti esterni
‎
Léngoa artifiçiâle
miniatura|250x250px|A bandêa Conlang, scìnbolo da costruçión di lengoàggi, raprezentâ co-a [[Tôre de Babæle|Tôre de Babêle depoî a 'n sô ch'o lêva.]] 'Na léngoa artifiçiâle a l'é 'na léngoa ch'a l'é stæta concepîa, pianificâ, (definiçión che a vêgne preferîa a artifiçiâle) in sciâ bâze de 'na série de régole raçionâli e che dónca a no s'é evolûa in mòddo naturâle.
Za into dîsetêximo sécolo filòzofi e studiôzi de lògica avéivan pensòu a de nêuve léngoe, ò de modificâ o latìn, con l'inténto d'òtegnî 'n'ezàtta corispondénsa tra i concètti e e paròlle adêuviæ pe esprìmme i concètti mæximi, ma sôlo l'Esperànto, a-a fin de l'Éuttoçénto, o l'é riêscîo co-o ténpo a afermâse e difóndise cómme léngoa parlâ pe davéi.
A-a giornâ d'ancheu o l'é ascì in córso l'esperiménto da Lingua franca nova e de âtre léngoe artifiçiâli minoî.
Siliçio
thumb|250px|'N campion de siliçio Inta sciensa o sciliçio ò silìçio o l'è un elemento chimico co-o scimbolo Si e o numero atomico 14. O siliçio o gh'à 'n peizo atomico de 28,0855 u.
Fosforo
thumb|'N campion de fosforo In ta sciensa o fosforo l'è un elemento chimico co-o scimbolo P e o numero atomico 15. O fosforo o gh'à 'n peizo atomico de 30,973761 u.
L'Isoa do Canton
Geògrafia
L'Isoa do Canton (in grafîa ofiçiâ: Ìzoa do Cantón) o l'è 'n comùn inta Çittæ metropolitann-a de Zena. O gh'à 1.439 abitanti (a-i 31 de agosto do 2019)
Italo Calvino
Italo Calvino (Santiago de Las Vegas, Cûba, 15 ötobre 1923 - Siena 19 settembre 1985) o l'è stæto ûn di ciû importanti scrittoî italien do secolo XX.
Vìtta
Sêu poæ o l'ëa ligûre e sêu moæ a l'ëa sârda, ma lê o l'è nasciûo a Cûba e ciû târdi a famiggia a s'è trasferîa in Ligûria, a San Remmo.
O s'êa loureòu in lettiatûa a Turin into 1947.
Operaçiòn "Y"
Operaçiòn "Y" e âtre aventûe de Shurik (Операция «Ы» и другие приключения Шурика) o l'é 'n film còmico sovietico do 1965, do regista Leonid Gaidai. O protagonista o l'é l'attò Lixandro Demyanenko; âtri attoì son Natalia Seleznyova, Yuri Nikulin, Georgy Vitsin e Yevgeny Morgunov.
Stöia
O film o conta tre stöie diferenti. A tersa a l'é a stöia de 'n ommo ch'o travaggia inte 'n magazìn, dovve tûtti i giorni o xatta quarcossa. Pe' no fa vedde ch'o l'é stæto lé, o ciamma tre legere pe' xattà into mæximo magazìn e fà vedde a-a Milisia che gh'é stæto 'n xattòu. E legere a ciamman "Operaçiòn Y", no savendo comme ciamâla. Ma quella séja o vegne a fa' a guardia ün zoëno ch'o se ciamma Shurik ("Lixandro"), ch'o scovre e legere; coscì incomensa 'na bataggia co-i arnèixi muxicali e de spadde.
Osservasoìn
Operaçiòn "Y" o l'é stæto ün di ciû importanti film còmici do tempo de l'Uniòn Sovietica.
1860
thumb|450px|center|Inbàrco di Mille pe a [[Sicilia]]
George W. Bush
George Walker Bush (New Haven, 6 lûggio 1946 -) o l'é stæto o 43êximo Prescidénte di Stati Unîi d'America (2001-2009).
Sorfano
In ta sciensa o sórfano ò sorfo o l'è un elemento chimico co-o scimbolo S e o numero atomico 16. O sorfano o gh'à 'n peizo atomico de 32,065 u.
Lengoa gaelica scoçeize
O Gaêlico scoçeize (Gàidhlig), o l'é unna lengoa do gruppo lengoistico çeltico insulare, parlâ inta Scòçia e da diversci imigræ in Canada ascì.
Descriçion e stöia
thumb|O Pater Noster into gaelico, [[Gerusalemme, Gêxa do Pater Noster|sinistra]]
Allein
Allein o l'è 'n comûne inta Valle d'Aosta.
Lengoa manx
A lengoa manx (Yn Ghaelg) a l'e unna lengoa do gruppo lengoistico çeltico insulare parlâ inte l'Izoa de Man.
Descriçion e stöia
Estinta into 1974, i abitanti de l'izoa àn da no goæi repigiou l'andio de parlala e mostrala ancon a-i ciù zoêni.
Mätesdì
thumb|200px|[[Paul Cézanne, Mardi gras, 1888, (Museo Puškin de-e belle arti-Mosca)]] Mätesdì, dïto Mäterdì o Ma(r)terdì ascì, o l`è o segondo giorno da settemann-a, segondo o lûnäio gregorian. Dedicòu a-o dîo Marte, o dîo da guæra da religion pagann-a di romen.
Nasciûi into 1778
Nasciûi into 1778. thumb|100px|right| Joseph Louis Gay-Lussac 6 frevâ - Ugo Foscolo, poêta e tradutô italiàn († 1827) 14 mazzo - Nurè qintu, principu suvran de Mu̍negu († 1841) 6 dexénbre - Joseph Louis Gay-Lussac, fìxico e chìmico françéize († 1850)
Coulomb
miniatura|Ritræto de Charles Augustin de Coulomb O coulomb (simbolo C, pronunçia: kuˈlõː) o l'è l'ünitæ de mezüa derivä (in to Scistema Internaçionale de ünitæ de mezüa) da càrega elettrica e o se definisce in termini de ampere: 1 coulomb a l'è a quantitæ de càrega elettrica trasportä da unna corrente de 1 ampere che a scôre pe 1 segundo. 1 coulomb o l'è a l'incirca 6,24×1018 votte a càrega de un elettron. O piggia o nomme da Charles Augustin de Coulomb (1736-1806), o primmo sciençiato ch'o l'agge studiòu qualitativamente e càreghe e e forse che ne regolan o moto.
A forsa de Coulomb
Se se dövia questa grandessa per calcolä a forsa esercitä tra unna càrega elettrica poxitiva e unna negativa poste a unna distansa de 0,5·10-10 (o raggio de Bohr) se ottegne che tâ forsa a l'ha unna intenscitæ pâ a Fe = 9·10-8 Newton.
A parieiva unna forsa debole, ma s'a vegne confrontä con a forsa gravitaçionale se vedde che:
oscîa che a forsa gravitaçionale, a e scae de grandessa atomiche, a l'è trascürabile.
Cloro
Inta scénsa o clòro o l'è 'n elemento chìmico co-o scìmbolo Cl e o numero atomico 17. O cloro o gh'à 'n peizo atomico de 20,1797 u.
Cheyenne (Wyoming)
Cheyenne (pronónçia ingleize [ʃaɪˈæn] ò [ʃaɪˈɛn]) a l'é 'na çitæ di Stati Unïi d'America e a capitâle do stato do Wyoming, con 59.466 abitanti (2010).
Discografia de Gioxeppe Marzari
Chì de sotta gh'é 'na lista incompleta e aproscimativa di pessi do Gioxeppe Marzari, pubblicæ in scî dischi a 78, 45 e 33 gii.
Tanti tittoli in sce l'etichetta di dischi ean scriti in italian, sciben che o contegnûo o segge pe a ciu gran parte in zeneize (comme fan òua co-i tittoli di film a-o cine che i mettan in ingleize...). Pessi sôlo in italian ghe ne saiâ 'na dozenn-a. I tittoli in zeneize soventi en scriti tutti sballiæ. Ghe n'è dotrei ch'en de interpretassioin diverse da mæxima scenetta, pubblicæ con di tittoli differenti.
Ghigèrmo Marcon
thumb|right|'Na fòto do Ghigermo Marcon thumb|right|80px| Premmio Nobel pe-a fixica into 1909 Ghigermo Marcon (it. Guglielmo Marconi), nasciûo a Bologna o 25 Arvî 1874 e mòrto a Rumma o 20 Lûggio 1937, o l'è stæto 'n inzegné elettrico italian e o l'ha guagnòu o premmio Nobel pe-a fixica into 1909.
Iacopo Doia
Iacopo (Giacomo) Doia o l'é stæto un cronista zeneize do XIII secolo.
Biografîa
O nascette verso o 1233 a Zena da Pê e Mabilia Caxiçça.
Inte pagine concluxive di so Annæ, redatte into 1293, o Doia o l'afferma d'avei compio sciusciant'anni. Tuttavia, a dæta de nascita a pœu ese antiçipâ perché za into 1246 o Doia o l'aiva nominao un procuao presso a Curia pontifiçia. Otr'a ço, za a partî da-o 1253, s'o l'è lê o "Iacobinus Auria" aregordao in varri documenti, o l'ea in grao de agî da solo into commerçio e o doveiva quindi avei compio a mao etæ, segondo e norme statutaie. Pe i dæti biografichi relativi a-a so zoeneçça, tuttavia, no sempre l'è poscibbile distinguilo da l'omonnimo personaggio, figgio de Nichiozo e de lê ciu vegio, ch'o moì o 1º dex. 1275 e o fu sepolto inta tomba de famiggia presso o monestê de S. Fertozo de Codemonte, into promontoio de Portofin.
Comme i so fræ (Oberto, Nichiozo e Lamba), o Doia o l'œuviò inta grande ditta commerçiâ sciu scaa mediterannia, che o poæ o gestiva, sença, tuttavia, rivestîghe un rollo de primmo cian, riservao a-o fræ maggiô Oberto. Into 1253 un Giacomo Doia o s'impegnò a traffegâ una commenda a Safi, insce-a costa marocchiña, donde zonzeiva e stradde carovanê con l'óo african, transportao da pœu into porto liggure (28 arvî); sempre in quest'anno, o risurta in societæ con di atri mercanti zeneixi (13 mazzo). Tuttavia, l'è poco probabile che se tratte do Doia, dæto che quest'urtimo o risurta indicao preferibilmente inti documenti de quelli anni co-o diminutivo "Iacobinus"), proppio pe distinguilo da l'omonimo ciu ançian. Coscì l'è ciammao inte 'n atto do mæximo anno (17 mazzo), quande o poæ Pê e o so soccio d'affæ Ponçio Riçço ghe dettan facortæ de affittâ doi mazanghin che liatri possedeivan a Sestri Ponente. Sempre pe di motivi cronologgichi, no l'è probabilmente lê o personaggio ch'o fu elezuo procuao da un gruppo de mercanti astixen e arbeixi, travotti into 1256 da-o fallimento do banco de Grigœu Neigrobon, e ch'o fu ciammao tra i Ançien da Repubbrica into 1261. Ancon into 1256 un Giacomo Doia o l'ótègne da Contesciña, moggê de Scimon Doia, in scî ben do maio, una commenda da traffegâ a Tunnexi. miniatura|Stemma di Doia Ninte semmo in sciâ formaçion culturâ do Doia: s'è ipotizzao ch'o l'agge frequentao o convento çittadin de San Domeñego (fondao da l'avo paterno Nichiozo a-o començo do secolo e donde studiò o futuo arçivesco de Zena Iacopo da Varagine) ò o convento de S. Françesco de Casteletto. L'è probabile, otr'a ço, che a so famiggia a l'agge posseduo una biblioteca, dæto l'interesse che za o messiavo Oberto o l'aiva dimostrao pe a stoia e i antighitæ çittadiñe.